Laget tangerte fjorårets sesongresultat og gikk glipp av sluttspillet for tredje år på rad. Til tross for å ha startet sesongen 6–3, lagets beste start siden 2008, og ledet NFC East tapte laget fire kamper på rad etter at startende quarterback Alex Smith pådro seg en seriøs skade da Washington tapte mot Houston Texans i uke 11. Skaden førte til at Smith gikk glipp av resten av 2018-sesongen og hele 2019-sesongen da Smith måtte undergå 17 operasjoner for å fikse foten, og var nær å måtte amputere den. For å erstatte Smith ble Colt McCoy utpekt til starter i uke 12 og 13 før han også pådro seg en skade i foten da Washington tapte 28–13 mot Philadelphia Eagles i uke 13. Etter det stilte Mark Sanchez til start i uke 14, og senere Josh Johnson mot Jacksonville Jaguars etter at Sanchez ble tatt av banen til halftime i kampen mot New York Giants uken før. Uten Smith gikk Redskins 1–6 i sesongens syv siste kamper. Med et nederlag mot Tennessee Titans kombinert med seier for Seattle Seahawks og Minnesota Vikings kunne ikke lenger Washington kvalifisere seg for sluttspillet. Ved sesongslutt hadde laget 25 spillere på injured reserve, som var mest i ligaen.